နှုတ်ကြောင့်သေ၊ လက်ကြောင့်ကြေ

နှုတ်ကြောင့်သေ၊ လက်ကြောင့်ကြေ သည် မြန်မာဆိုရိုးစကား ဖြစ်သည်။ အဓိပ္ပာယ် “နှုတ်ကြောင့်သေ၊ လက်ကြောင့်ကြေ” ဆိုသည်မှာ ကိုယ်လက်အင်္ဂါများကို မစောင့်စည်းခြင်းကြောင့် အနာတရ ဒဏ်ရာရရုံသာ ဖြစ်နိုင်သော်လည်း နှုတ်ကို မစောင့်စည်းဘဲ မကောင်းသော စကားများ ပြောဆိုခြင်းကြောင့်မူ သေကျေပျက်စီးသည်အထိ ဖြစ်နိုင်သည်ဟု ဆိုလိုသည်။ စကားတစ်ခွန်း၏ အစွမ်းအစသည် လက်ရောက်မှုထက်ပင် ပိုမိုပြင်းထန်နိုင်ကြောင်းကို ဖော်ပြသည်။ မဆင်မခြင် ပြောဆိုသော စကားများသည် လူတစ်ဦး၏ ဂုဏ်သိက္ခာ၊ စိတ်ဓာတ်နှင့် အနာဂတ်ကိုပင် ထိခိုက်စေနိုင်သောကြောင့် စကားပြောဆိုရာတွင် အထူးသတိထားသင့်ကြောင်းကို သွန်သင်သည်။ ကိုးကားချက်များ “လောကသမုတ်၊ အကြောင်းထုတ်မူ၊ နှုတ်ကြောင့်လည်းသေ၊ လက်ကြောင့် ကြေဟု၊ ဆိုထွေရှေးက၊” [၁၁၉၄] ဣန္ဒာနေ။ ၉၅။ “နှုတ်ကြောင့်သေ၊ လက်ကြောင့်ကြေ ဆိုသော သူဟောင်းစကားရှိ ချေ သည်။ ဘယ်အရာမျိုးမဆို အကြောင်းရှိသည်ကို အစအဆုံး အကုန်အစင် ဒိဋ္ဌ မသိသမျှကာလပတ်လုံး နုတ်ထွက်မဆိုးကြလေနှင့်၊” [၁၂၇၅-ခန့်] ပါးစပ်။ ၁၂၃။ ကိုးကား Category:မြန်မာဆိုရိုးစကားများ